Sun, 29 Mar 2026 23:05:03 +0200

Mød vores nye romblogger - Thomas Heie Nielsen Om Thomas Heie Nielsen Jeg har været hygge-romdrikker i en del år. Det startede som de fleste med rom i den nedvandede og søde ende. Men det stoppede i 2018 hvor jeg begyndte at gå til romsmagninger og hvor rommens mangfoldige og komplekse verden åbnede sig for mig og jeg har siden nørdet rom på noget mere end hobby niveau. Mit styrketal ligger på over 2000 smagte rom herunder i omegnen af 500 ulagrede rom samt en hel del rom og prøve-batch som kun er produceret i et ultra limiteret oplag. Jeg har udvalgt og udgivet rom (og gin) for Boldklubben Frem, har fået det Hollandske destilleri Rummieclub til Danmark, som det første land uden for Holland. Været med til at udvælge den rom som GetSpirits vandt med som bedste danske rom i juni nummeret 2022 af magasinet Whisky&. Samarbejdet med Romdeluxe om deres hvide romskole og så har jeg besøgt en del destillerier i ind- og udland. En flaske rom kan ikke have for mange oplysninger og de må gerne komme på forsiden. Alt fra land, destilleri, alder, alkoholstyrke, estermarque, gærtype, sukkerrørsart til jordbundsforhold, destillationskedel, lagringsklima og meget mere. Det kan ikke blive nørdet nok til mig. Rom er en oplevelse. Det må gerne være noget man skal forholde sig til. Men det behøver ikke være dyrt (eller snobbet) Jeg elsker nye rom-oplevelser og for nyligt er jeg blevet ret glad for agricole fra særligt Martinique og Guadeloupe. Mine favoritter er dog tung Jamaica, Guyana og Trinidad rom på fadstyrke. Power og potstill. Den lille Jamaicaner Fiji rommen er også ret lækker. Beenleigh fra Australien og Mhoba fra Sydafrika har også fået min opmærksomhed de sidste par år og så naturligvis det ulagrede rom. Man kan ikke fake et nyt destillat.

Pris: 0,90 DKK